kardosdrur/scandi-wiki huggingface dataset:
Alexander Hamilton-broen

Alexander Hamilton-broen er en bro over Harlem River i New York City. Broen er en buebro, der har otte spor og forbinder Manhattan med Bronx. Den er en del af U. S. Highway 1 og Interstate Highway 95.

Broens samlede længde er 724 m. Det centrale spænd er på 169 m og har en frihøjde på 31 m over floden. Den er opkaldt efter politikeren og slaverimodstanderen Alexander Hamilton.

Historie 
Da George Washington-broen stod færdig i 1931, gik trafikken herfra til Bronx via Washington-broen lidt nord for, hvor Alexander Hamilton-broen nu ligger. Denne blev planlagt i midten af 1950'erne for at forbinde de ligeledes planlagte Trans-Manhattan og Cross-Bronx Expressways og aflaste den forøgede trafik, der var kommet fra den sekssporede George Washington-bro. Da den ville blive en del af Interstate-vejen, ville 90 % af anlæggelsesudgifterne på $21 millioner blive afholdt af den føderale regering. Anlæggelsen omfattede foruden broen også spiralformede ramper (i daglig tale kaldet "proptrækkeren") som forbindelse til Major Deegan Expressway (der var klar i 1964) og en viaduktrampe som forbindelse til Harlem River Drive, begge mere end 30 m under broens niveau, samt til Amsterdam Avenue.

Alexander Hamilton-broen åbnede 15. januar 1963. Den har gennemgået en totalrenovering i 2009-13 til $400 millioner.

Referencer

Eksterne henvisninger 
Alexander Hamilton Bridge på nycroads.com 

Broer i USA
Bygninger, konstruktioner og anlæg i New York City
Flandern Rundt for kvinder

Flandern Rundt for Women () er kvindernes udgave af Flandern Rundt, et cykelløb i landevejscykling i Flandern, Belgien.

Kvindernes Flandern Rundt har været arrangeret hvert forår siden 2004 samme dag som mændenes løb. Kvindernes løb var en del af UCI Women's Road World Cup indtil 2015. I 2016 blev løbet en del af det nye UCI Women's World Tour.

Vindere

Eksterne henvisninger 

 
 
 
 

 
Etableret i 2004
Paris-Nice 2017

Paris-Nice 2017 var den 75. udgave af cykelløbet Paris-Nice. Det franske etapeløb var det sjette arrangement på UCI's World Tour-kalender i 2017 og blev arrangeret mellem 5. og 12. marts 2017. Den samlede vinder af løbet blev colombianske Sergio Henao fra , med et forspring på kun 2 sekunder foran Alberto Contador fra .

Hold og ryttere

Danske ryttere 

 Matti Breschel kørte for 
 Jakob Fuglsang kørte for 
 Michael Valgren kørte for 
 Magnus Cort kørte for 
 Christopher Juul-Jensen kørte for 
 Michael Mørkøv kørte for 
 Lars Bak kørte for

Etaperne

1. etape

2. etape

3. etape

4. etape

5. etape

6. etape

7. etape

8. etape

Trøjernes fordeling gennem løbet

Resultater

Samlede stilling

Pointkonkurrencen

Holdkonkurrencen

Eksterne henvisninger 
 Officielle hjemmeside 
 

2017
UCI World Tour 2017
Grand Prix de Plouay-Bretagne

Grand Prix de Plouay-Bretagne er et professionelt elite landevejscykelløb for kvinder, som afholdes i Plouay, Frankrig. 

Løbet organiseres hvert år siden 2002, samme dag som mændenes løb og samme rute. Løbet består af fire runder på 26,9 km to på 13,9 km, i alt 135,4 km. 

Løbet var en del af UCI Women's Road World Cup indtil 2015. I 2016 blev løbet en del af det nye UCI Women's World Tour.

Vindere

Sejre efter land

Referencer
Breiskallen Station

Breiskallen Station (Breiskallen stasjon) var en jernbanestation på Gjøvikbanen i Norge. Stationen lå i Vestre toten kommune, selvom det meste af byområdet Breiskallen ligger i Gjøvik.

Stationen blev åbnet sammen med banen 28. november 1902. Oprindeligt havde den status af holdeplads, men den blev opgraderet til station 1. maj 1914 for siden at blive nedgraderet til trinbræt 1. juni 1970. Betjeningen med persontog ophørte 2. juni 1985. Stationen blev senere nedlagt helt og fremgår således ikke længere af de årlige oversigter over det norske jernbanenet.

Ved åbningen havde Breiskallen en enkel ekspeditionsbygning og das. Senere blev der opført en stationsbygning efter tegninger fra 1907, muligvis i forbindelse med opgraderingen til station. Der var postkontor på stedet fra banens åbning og indtil 1969. Tidligere var der en del trafik til Vardal Træmassefabrikk, hvilket rester af en læsserampe vest for sporet fortsat vidner om. Nordøst for læsserampen var der i sin tid en banevogterbolig med udhus. I 1920'erne havde stationen to gennemgående spor samt et sidespor, og trafikken var forholdsvis stor. I 1950'erne blev der opført et nyt udhus/das.

Efter at persontrafikken ophørte, blev perronen fjernet, og stationsbygningen bruges nu som privatbolig. Sporskifterne er fjernet, og der er nu kun et enkelt spor gennem det tidligere stationsområde.

Noter

Kilder

Eksterne henvisninger 

 Fylkesarkivet i Oppland

Stationer på Gjøvikbanen
Nedlagte jernbanestationer i Norge
Etableret i 1902
Ophørt i 1985
Jernbanestationer i Oppland
Forum for Idræt, Historie og Samfund

Forum for Idræt, Historie og Samfund er en forening til formidling af dansk historisk, samfundsvidenskabelig og humanistisk idrætsforskning, etableret i 1985.

Foreningen udgiver tidsskriftet Forum for Idræt, der fra 2016 har været udgivet online.

Historie 
Indtil 2007 havde den navnet Dansk Idrætshistorisk Forening – Krop og Kultur.

Publikationer 
Fra 1985 til 2008 udgav de årligt en Idrætshistorisk årbog.

Eksterne henvisninger 
 
 Tidsskriftet Forum for Idræt 

Foreninger fra Danmark
Etableret i 1985
Hågår Station

Hågår Station (Hågår stoppested) var en jernbanestation på Gjøvikbanen, der lå i Vestre Toten kommune i Norge.

Stationen åbnede 23. december 1901 under navnet Hagerbakken, men den skiftede navn til Haagaar i 1903 og til Hågår i april 1921. Oprindeligt havde den status af trinbræt, men den blev opgraderet til holdeplads i 1904. Den blev atter nedgraderet til trinbræt 1. april 1967, og 28. maj 1989 blev den nedlagt.

Stedets bygningshistorie er uklar, men der var postkontor i Hågår fra 1906 til 1970'erne. Sidesporet er overgroet, og krydsning er ikke længere muligt. En læsserampe vest for sporet er også overgroet.

Noter

Kilder

Eksterne henvisninger 

 Fylkesarkivet i Oppland

Stationer på Gjøvikbanen
Nedlagte jernbanestationer i Norge
Etableret i 1901
Ophørt i 1989
Jernbanestationer i Oppland
Samvirkende Idræts-Foreninger Aalborg

Samvirkende Idræts-Foreninger Aalborg (SIFA) er en paraplyorganisation for idrætsforeninger i Aalborg Kommune, stiftet den 14. juli 1911. Formålet er at fremme udviklingen af medlemsforeningernes idrætsfaciliteter i kommunen.

I følge eget udsagn er de unik organisation i Danmark, da de er det eneste selvfinansierende og dermed uafhængigt samvirke, der arbejder udelukkende for idrættens interesser.

Historie 
SIFA blev stiftet i 1911 på initiativ af Eugen Schmidt, der også var medstifter af Danmarks Idrætsforbund.

Formålet med SIFA var fra starten at være en sammenslutning af idrætsforeninger i Aalborg, igennem hvilken man kunne fremme det indbyrdes samarbejde, samt arbejde for at sikre bedre kår for idrætten generelt.

Idrætshistorisk Samling 
SIFA Idrætshistorisk Samling er en samling af idrætshistorie i Aalborg Kommune i form af billeder, film og artikler, der har eksisteret siden 1979.

TV Bingo 
Siden 1985 har SIFA arrangeret TV Bingo. Det sendes alle ugens dage landsdækkende på dk4 og lokalt på TV Aalborg. Udsendelserne streames også live på deres hjemmeside.

TV-programmet er Danmarks næstældste, kun overgået af TV Avisen.

Frank Jensen har bl.a. været vært for programmet.

For at kunne spille skal man være medlem af seerforeningen SIFAKLUBBEN. Indtil 1. januar 2012 havde TV Bingo tilladelse til at spille offentligt, hvilket ikke krævede medlemskab.

Overskuddet fra spillene går til aktiviteter i idrætsklubber, der søger tilskud til især rejser og stævner.

Referencer

Eksterne henvisninger 
 
 Sifa Sportshistorie / SIFA Idrætshistorisk Samling
 SIFA TV Bingo

Etableret i 1911
Sport i 1911
Sport i Aalborg
Idrætsforeninger i Danmark
Tycho Brahe (krater)

Tycho Brahe er et nedslagskrater på Mars er opkaldt efter den danske astronom Tycho Brahe (1546–1601). Det har en diameter på 106 km og er beliggende i Cerberushalvkuglen af Mars, omkring 49,8° og 213.9° vest, i et område, der ligger sydøst for Martz krateret og øst for Hellas Bassinet.

Krateret Tycho Brahe på Mars må ikke forveksles med krateret Tycho på Månen.

Krater
Astronomi
Clarke Brothers Bank

Clarke Brødre Bank var en finansiel institution på Manhattan, New York, der var beliggende på 154 Nassau Street. Banken gik konkurs i juni 1929. Park Row Trust Company, der åbnede i marts 1930, var placeret på samme lokation som Clarke Brothers Bank. Fire medlemmer af den konkursramte bank blev tiltalt for overføringsbedrageri i forbindelse med virksomhedens konkurs. ankens konkurs blev oprindeligt regnede på $5,000,000.

Direktørerne for Irving Trust Company, som blev udpeget til at være modtager, da banken gik i betalingsstandsning, skønnes at have lidt et tab på $3.811.364. Dette var $1,200,000 mindre end oprindeligt estimeret.

Henvisninger 

Virksomheder i New York City
Tidligere banker fra USA
Peter Lysholt Hansen

Peter Lysholt Hansen (født 20. maj 1951 i Nykøbing Falster) er en dansk diplomat, der siden 1. august 2014 har været Danmarks ambassadør i Myanmar.

Historie 
Lysholt Hansen er søn af politikeren Ralph Lysholt Hansen, og er født og opvokset i Nykøbing Falster. Han blev uddannet cand.polit. fra Københavns Universitet i 1977, hvorefter han blev ansat som sekretær i Udenrigsministeriet.

I 1998 blev han ambassadør første gang, da han flyttede til Danmarks ambassade i Tanzania, hvor han var indtil 2001. Derefter var han nogle år i ministeriets hovedsæde på Asiatisk Plads, inden han fra 2004 til 2010 var ambassadør i Vietnam. Derfra rykkede han til Sydkoreas hovedstad Seoul, hvor han skulle være ambassadør på Danmarks ambassade. Her var han stærkt indblandet i den såkaldte GGGI-sag.

Den 1. august 2014 flyttede Peter Lysholt Hansen til Myanmar, hvor han skulle være ambassadør på Danmarks nyåbnede ambassade i landet.

Hæder 
 Kommandør af Dannebrog (2010)

Referencer

Eksterne henvisninger 
 Danmarks ambassade i Myanmars officielle websted

Personer fra Nykøbing Falster
Kommandører af Dannebrog
Ambassadører fra Danmark
Personer i Kraks Blå Bog
Lars Lungi Sørensen

Lars Lungi Sørensen (født 4. maj 1969) er en dansk tidligere fodboldspiller og nuværende træner, der er træner for Esbjerg fB.

Spillerkarriere 
Han fik sin debut i Superligaen den 26. juli 1999 i en 2-0-sejr hjemme over Odense Boldklub.

Trænerkarriere 
Den 5. december 2016 overtog Lars Lungi Sørensen cheftrænerrollen for Esbjerg fB efter fyringen af Colin Todd. Lungi fik en kontrakt gældende til ultimo december 2017. I hans debutkamp den 11. december 2016 vandt Esbjerg fB 2-0 på udebane over Randers.

Referencer

Eksterne henvisninger 
 

Fodboldspillere fra Esbjerg fB
Fodboldtrænere fra Esbjerg fB
Amstel Gold Race for kvinder

Amstel Gold Race for kvinder er et cykelløb, der blev etableret i 2001 i Nederlandene og er opkaldt efter hovedsponsoren ølmærket Amstel. Fra 2001 til 2003 blev løbet holddt sideløbende med mændenes løb. Fra 2017 bliver løbet igen arrangeret for kvinder, denne gang er løbet en del af UCI Women's WorldTour.

Vindere

Eksterne henvisninger 
 Palmarès

 
Etableret i 2001
Giro d'Italia 2000

Giro d'Italia 2000 var den 83. udgave af Giro d'Italia, en af cykelsportens Grand Tours. Løbet startede med en prolog på 4,6 km, der blev kørt gennem Rom. Løbets sidste etape var den 4. juni og endte i Milano. Tyve hold deltog i løbet, der blev vundet af italieneren Stefano Garzelli fra  holdet. Toer og treer blev de italienske ryttere Francesco Casagrande og Gilberto Simoni.

Hold 
I alt 20 hold blev inviteret at deltage ved Giro d'Italia 2000. Hvert hold sendte en trup med ni ryttere, så giroen startede med en peloton, der bestod af 180 cyielryttere. Af de 180 ryttere der startede denne udgave af Giro d'Italia, var det i alt 127 ryttere der gennemførte og kom i mål i Milano..

De 20 hold der deltog i løbet var:

Trøjernes fordeling gennem løbet

Resultater

Samlede resultat

Pointkonkurrencen

Bjergkonkurrencen

Intergirokonkurrencen

Trofeo Fast Team

Trofeo Super Team

Mindre klassifikationer

Andre mindre kendte konkurrencer, hvis førere ikke modtog nogen speciel trøje, blev hædret under Giroen. Andre priser inkluderer Bilboa mest angrebsivrige pokal konkurrencen, hvilket var en opsamling af points opnået i placeringer når de krydsede mellemliggende spurter, bjergpas og slutplaceringen. Italieneren Massimo Strazzer vand konkurrencen om den mest angrebsivrige rytter. Top Runner Trophy Liquigas konkurrencen blev vundet af Francesco Casagrande.

Referencer 

2000
Cykelløb i 2000
Ben Haenow

Ben Haenow er en engelsk sanger som vandt sæson 11 af det britiske udgave af X Factor

Eksterne henvisninger 

Sangere fra England
X Factor-deltagere
Leon Jackson

Leon Jackson er en engelsk sanger som vandt sæson 4 af det britiske udgave af X Factor

Eksterne henvisninger 

Sangere fra England
X Factor-deltagere
Sam Bailey

Sam Bailey (født 29. juni 1977) er en engelsk sanger, der vandt sæson 10 af den britiske udgave af X Factor.

Eksterne henvisninger 

Sangere fra England
X Factor-deltagere
Familiær adenomatøs polypose

Familiær adenomatøs polypose (FAP) er en arvelig sygdom, hvori flere adenomatøse polypper dannes hovedsageligt i tyktarmens epitel. Mens disse polypper starter som benigne, vil de transformere sig til tyktarmskræft hvis de ikke behandles. Der kendes til tre varianter, FAP og svækket FAP forårsages af defekter i APC-genet på kromosom 5 mens autosomal recessiv FAP (eller MYH-associeret polypose) forårsages af defekter i MUTYH-genet på kromosom 1. Ud af de tre er FAP selv den mest alvorlige og mest udbredte form; omend det for alle tre er tilfældet at de resulterende tyktarmspolypper og kræftformer holder sig til tyktarmsvæggen, og fjernelse kan i høj grad reducere spredningen af kræften.

Eksterne henvisninger 
 Familiær adenomatøs polypose  hos Kræftens Bekæmpelse

Mave- tarmkanalens sygdomme
Birgit Õigemeel

Birgit Õigemeel (født 24. september 1988) er en estisk sanger. Hun repræsenterede Estland ved Eurovision Song Contest 2013.

Hun startede sin musikalske karriere som korsanger på Estonian Television Children's Choir og lærte at spille violin på Kohila Music School.

Õigemeel er den første vinder af estisk Idol Eesti otsib superstaari. I 2007 var Õigemeel på den italienske kulturfestival "L'Olivo d'Oro" den første ikke-italienske til at modtage prisen "Golden Olive Branch".

Õigemeel repræsenterede Estland i Eurovision Song Contest 2013 i Malmö, Sverige med sangen "Et uus saaks alguse", der kvalificerede sig fra den første semifinale i konkurrencen fra 10. pladsen og fik en placering som nummer 20 i finalen med en score på 19 point.

Forud for deltagelsen forsøgte hun uden succes at deltage i konkurrencen to gange, i 2008 og 2012. I 2002, hvor konkurrencen blev afholdt i Tallinn, var hun på scenen som korsanger under et pauseindslag.

Õigemeel har været involveret i professionelle teaterproduktioner: I 2007 spillede hun rollen som Sylvia i scenespilet De to herrer fra Verona (skrevet af William Shakespeare og instrueret af den estiske instruktør og skuespiller Lembit Peterson) på det estiske teater Theatrum. På teatret Vanemuine har hun spillet Maria Von Trapp fra "The Sound of Music" (åbnet i 2010) og optrådte i rollen i en populær etno musikalsk "Peko" (premieret i 2011 som en udendørs produktion i Värska). Fra efteråret 2016 spiller hun Sophie i den estiske produktion af "Mamma Mia". I sin fritid spiller hun lejlighedsvis med en amatørtrup i hendes hjemby Kohila.

Õigemeel er gift med sin chef Indrek Sarrap. Hun fødte deres første barn, en dreng, i oktober 2013. Deres andet barn, en pige blev født i 2016. De bor i Tallinn.

Õigemeel er den næstyngste af fire Õigemeel-søstre. Med sine søskende, Reelika, Sigrid og Kairi, har Õigemeel også optrådt som en sanggruppe enten på tv-shows eller lokale arrangementer.

Õigemeels mor Astrid Õigemeel er musiklærer, mens hendes far Riivu Õigemeel driver et lokalt møbelfirma. De bor i Kohila.

Eksterne henvisninger 
 

Sangere fra Estland
Estlands Eurovision Song Contest-deltagere
Deltagere ved Eurovision Song Contest 2013
Vallerød

Vallerød er en del af Hørsholm byområde. Oprindelig var Vallerød en landsby, men anlæggelsen af Kystbanen medførte, at området ret hurtigt blev udstykket og bebyggelsesmæssigt forenet med Hørsholm og Rungsted. Frem til 1930 blev Vallerød-Pennehave endnu statistisk opgjort selvstændigt, men siden 2. verdenskrig er dette ikke mere tilfældet.

Beliggenhed 
Vallerød ejerlav er beliggende mellem Øresund (mod øst), Rungsted (mod sydøst), Hørsholm by (mod syd), Usserød (mod vest), Jellerød (mod nordvest), Ullerød (mod nord) og Mikkelborg (mod nordøst).

Terrænet er let bølget. En stor sø lå nord for landsbyen.

Historie 
Vallerød stammer fra middelalderen, omtalt som Walæruth i 1346. Endelsen -rød fortæller, at der er tale om et ryddet område.

I 1682 bestod landsbyen af 8 gårde, 1 hus med jord og 4 huse uden jord. Det samlede dyrkede areal udgjorde 202,7 tønder land skyldsat til 60,86 tønder hartkorn. Dyrkningsformen var trevangsbrug. Landsbyen hørte i lange tider under Hirschholm Slot og Hørsholm Birk. I 1742 blev Sophienberg Slot opført ved Øresundskysten. I 1746 blev en fæstegård udskilt og overdraget til gehejmeråd Christian August von Berckentin, der lod landstedet Kokkedal ("Landhaus Cockedahl") opføre som sommerbolig. Kokkedal blev senere ombygget under skiftende ejere.

I løbet af 1800-tallet opførtes en række mindre ejendomme langs Strandvejen.

I 1897 anlagdes Kystbanen vest om landsbyen og tværs gennem ejerlavet i nord-syd-gående retning. En station, Rungsted Kyst, oprettedes lige syd for ejerlavets grænse på Rungstedgårds jorder, men udstykninger til villabebyggelse skete fortrinsvis på Vallerøds jorder syd for landsbyen og ned til Pennehave ved landevejen mellem Rungsted og Hørsholm. Bebyggelsen blev derfor i en periode kaldet Vallerød-Pennehave, fx i de statistiske opgørelser over indbyggertallets udvikling.

Befolkningsudviklingen i den nye stationsby kan belyses med følgende tal: i 1906 271 indbyggere, i 1911 373 indbyggere, i 1921 917 indbyggere, i 1925 1.288 indbyggere, i 1930 1.419 indbyggere, i 1935 1.773 indbyggere og i 1940 1.565 indbyggere. Senere er indbyggertallet ikke blevet opgjort særskilt men kun som en del af Hørsholms indbyggertal. Ifølge en opgørelse fra 1930 var af Vallerød-Pennehaves indbyggere 195 sysselsat ved landbrug, 287 ved industri, 235 ved handel, 95 ved transport, 282 ved immateriel virksomhed, 192 ved husgerning, 191 var ude af erhverv og 42 uden oplysninger.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Kristian Hald: Vore Stednavne. Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Hørsholm
Bydele og forstæder i Danmark
UCI Women's World Tour

UCI Women’s World Tour (WWT) er en serie af cykelløb indenfor landevejscykling for kvinder rundt om hele verden, arrangeret af UCI. UCI Women’s World Tour blev første gang arrangeret i 2016 og afløser UCI World Cup for kvinder, der blev arrangeret fra 1998 til 2015 og bestod af ti løb. Med den nye WorldTour tredobles antal løbsdage, og det ligner mere mændenes UCI World Tour, men har ikke lige så mange løb og heller ikke grand tours.

Vindere efter løb

Seæonresultater

Individuel ranking (Top-3)

Ungdomsranking (Top-3)

Holdranking

Sejre

Se også 
 UCI World Tour

Referencer
Gæst Vincent

Gæst Vincent (født 26. maj 1975) er en dansk keyboardspiller, der blandt andet har spillet sammen med Allan Olsen.

Eksterne henvisninger 
 

Musikere fra Danmark
Leah Kirchmann

Leah Kirchmann (født 30. juni 1990) er en canadisk cykelrytter, der kører for .

Karriere 
Hun deltog ved VM 2013 i Firenze. Ved Global Relay Canadian Road Championships 2014, der blev holdt i Lac Megantic, Quebec, vandt hun linjeløbet, enkeltstarten og criterium, og blev den første kvinder, som har vundet alle tre titler samme år.

Kirchmann's første sport var cross-country skiløb. Hun fortsatte som skiløber indtil hun var ca. 18 år gammel. Oprindelig startede hun som mountain bike rytter, som hun brugte som sommertræning som en del af skitræningen. Hun blev professionel cykelrytter i 2011 med holdet Colavita. Da holdet opløstes efter at sæsonen var slut i 2011, fulgte Kirchmann direktøren Rachel Heal til det nye  hold i 2012. Kirchmann skrev under kontrakt med  den 8. oktober 2015 for 2016 sæsonen.

I 2016 repræsenterede hun Canadas olympiske hold i 2016. Samme år blev hun nummer to i UCI Women's World Tour.

Referencer

Eksterne henvisninger

Kvindelige cykelryttere fra Canada
Cykelryttere ved sommer-OL 2016
Cykelryttere ved sommer-OL 2020
Steve Brookstein

Stephen Desmond "Steve" Brookstein (født 10. november 1968 in Camberwell, London) er en engelsk sanger, som vandt den første sæson af det britiske udgave af X Factor.

Diskografi

Album

Referencer

Eksterne henvisninger 

Sangere fra England
X Factor-deltagere
La Flèche Wallonne Féminine

La Flèche Wallonne Féminine er et stort professionelt cykelløb for kvinder, der afholdes hvert år i april i Vallonien, Belgien og er en del af UCI Women's World Tour.

Vindere 

Etableret i 1998
Joe McElderry

Joe McElderry er en engelsk sanger som vandt sæson 6 af det britiske udgave af X Factor.

Diskografi 
 Wide Awake (2010)
 Classic (2011)
 Classic Christmas (2011)
 Here's What I Believe (2012)
 Saturday Night at the Movies (2017)

Eksterne henvisninger 

Sangere fra England
X Factor-deltagere
Jellerød

Jellerød er en del af Hørsholm byområde. Oprindelig var Jellerød en gård, men anlæggelsen af Kystbanen medførte, at området ret hurtigt blev udstykket og bebyggelsesmæssigt forenet med Hørsholm, Usserød og Rungsted.

Historie 

Jellerød stammer fra middelalderen, omtalt som Hyælleruth i Roskildebispens Jordebog fra 1370. Forleddet menes at være et ellers ukendt mandsnavn, Hialli. Endelsen -rød viser, at der er tale om en rydningsbebyggelse. I 1682 var Jellerød en gård med et samlet dyrket areal på 21,0 tønder land skyldsat til 6,41 tønder hartkorn. Jellerød hørte under Hørsholm Birk.

I 1897 anlagdes Kystbanen, som kom til at gå tværs igennem ejerlavet lige vest om gården. Senere anlagdes en station, Kokkedal Station, på gårdens sydøstlige jorder. Det var dog først i 1960-erne, at der opstod en første bymæssig bebyggelse på Jellerøds jorder nord for stationen. Efter 1970 blev praktisk talt al jorden under Jellerød ejerlav bebygget som en del af Kokkedal byområde, der igen var en del af Hørsholm byområde. I 1960 havde Jellerød (Kokkedal station) 483 indbyggere, i 1965 926 indbyggere.

Noter

Litteratur 
 Vibeke Dalberg og John Kousgård Sørensen: Stednavneforskning 2: Udnyttelsesmuligheder; København 1979; 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Kristian Hald: Vore Stednavne. Udgivet af Udvalget for Folkeoplysningens Fremme. C. E. Gads Forlag, København 1950.
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Hørsholm
Bydele og forstæder i Danmark